बदायूं जिले के तेजतर्रार मुख्य विकास अधिकारी/प्रभारी जिलाधिकारी प्रताप सिंह भदौरिया ने अध्यापकों की तरह जब श्याम पट पर खड़े होकर शिक्षा स्तर को परखा, तो उनकी क्लास में शिक्षक और बच्चे दोनों फेल हो गए, वहीं दूसरी ओर छह माह से गांव में लेखपाल न आने पर उन्होंने दूरभाष पर एसडीएम दातागंज को निर्देशित किया कि तत्काल लेखपाल को निलंबित किया जाए। दो माह से आंगनबाड़ी कार्यकत्रियों को मानदेय न मिलने पर उन्होंने नाराजगी जताते हुए सीडीपीओ राधा सक्सेना के वेतन आहरण पर रोक लगा दी।